Държавен вестник, бр. 6, 2021 г., стр. 27

БРОЙ  6	
Д Ъ Р Ж А В Е Н  В Е С Т Н И К 	
СТР.  27  
на антидопинговата организация, отговаря-
ща за управлението на резултати, или нейни 
свързани лица (например федерация или 
конфедерация, които са нейни членове), както 
и всяко лице, участващо в разследването и 
предварителното решаване на даден случай, 
не могат да бъдат назначени за членове и/или 
служители (доколкото такъв служител участ-
ва в процеса на обсъждане и/или изготвяне 
на решение) на изслушващи състави на тази 
антидопингова организация, отговаряща за 
управление на резултати; и че изслушващите 
състави са в състояние да провеждат проце-
са на изслушване и вземане на решения без 
намеса от страна на антидопинговата орга-
низация или друга трета страна. Целта е да 
се гарантира, че членовете на изслушващия 
състав или лицата, участващи по друг начин 
в решението на изслушващия състав, не 
участват в разследването или в решенията 
за разглеждане на случая.
45. „Организации за спортни прояви от най-
висок ранг“ са континенталните сдружения 
от национални олимпийски комитети и други 
международни многоспортови организации, 
които функционират като ръководни органи 
на континентални, регионални и други меж-
дународни спортни прояви.
46. „Отборен спорт“ е спорт, в чиито със-
тезания е позволена смяната на играчи.
47. „Период на спортната проява“ е времето 
между началото и края на дадена спортна 
проява съгласно установеното от нейния ръ-
ководен орган.
48. „По време на състезание (Състезателен)“ 
е периодът, започващ в 23,59 ч. в деня преди 
състезание, в което спортистът е заявен за 
участие, до приключване на състезанието и 
свързаната с него процедура за вземане на 
проба във връзка със състезанието. Светов-
ната антидопингова агенция обаче може да 
одобри алтернативна дефиниция за конкретен 
спорт, ако международната федерация пред-
стави убедителна обосновка, че е необходима 
различна дефиниция за нейния спорт. След 
такова одобрение от САА алтернативната 
дефиниция трябва да се следва от всички 
организации за спортни събития от най-висок 
ранг за конкретния спорт.
49. „Подписала страна“/„Подписали стра-
ни“ са юридическите лица, които са приели 
Кодекса и са дали съгласие за неговото при-
лагане съобразно чл. 23 от Кодекса.
50. „Последици от нарушаване на антидо-
пинговите правила (Последици)“ са налице, 
когато нарушението на антидопингово правило 
от спортист или от друго лице може да доведе 
до едно или повече от изброените:
а) дисквалифициране – обявяване на по-
стигнатите от спортиста резултати в конкретно 
състезание или в спортна проява за невалидни 
с всички произтичащи от това последици, 
включително отнемане на медали, точки и 
награди;
б) лишаване от права – забрана за участие 
на спортист или друго лице в състезания или 
в други дейности за определен период пора-
ди извършено нарушение на антидопингово 
правило, както и лишаване от финансиране, 
съгласно чл. 51 – 54;
в) временно отстраняване – налагане на 
временна забрана на спортист или друго лице 
за участие в състезание или в спортни дейности 
преди окончателното решение от изслушване, 
проведено съгласно чл. 8 от Кодекса;
г) финансови последици – налагане на 
финансови санкции поради нарушение на 
антидопингово правило или възстановяване 
на разходи, свързани с нарушение на анти-
допингово правило, и
д) публично оповестяване – разгласяване 
или разпространение на информация сред 
обществеността или сред лица извън кръга на 
лицата, имащи право на ранно известяване в 
съответствие с чл. 14 от Кодекса; отборите в 
отборните спортове могат също да подлежат 
на последици по реда на чл. 56.
51. „Предварително изслушване“ е ускорено 
съкратено изслушване преди изслушването 
по чл. 8 от Кодекса, което предоставя на 
спортиста уведомление и възможност да бъде 
изслушан в писмена или устна форма.
52. „Прилагане“ е осигуряване, доставя-
не, надзор, улесняване или участие по друг 
начин в употребата или в опита за употреба 
от друго лице на забранена субстанция или 
забранен метод. Тази дефиниция не включва 
действията на добросъвестен медицински 
персонал, използващ забранена субстанция 
или забранен метод за действителни законни 
терапевтични цели или с друг приемлив мотив, 
и не трябва да включва действия, свързани със 
забранени субстанции, които не са забранени 
при извънсъстезателно тестване, освен ако 
обстоятелствата като цяло показват, че тези 
забранени субстанции не са предназначени 
за действителни и законни терапевтични 
цели или са предназначени за подобряване 
на спортно представяне.
53. „Притежаване“ e действителното физи-
ческо притежаване или действие, което може 
да бъде изтълкувано като притежаване, което 
се признава само ако лицето има изключителен 
контрол или намерение да упражни контрол 
над забранена субстанция или забранен метод, 
или над помещение, в което има забранена 
субстанция или забранен метод. При условие 
че лицето няма изключителен контрол над 
забранена субстанция или забранен метод, или 
над помещение, в което има забранена суб-
станция или забранен метод, дадено действие 
може да бъде изтълкувано като притежаване 
само ако лицето е знаело за наличието на 
забранената субстанция или забранения метод 
и е възнамерявало да упражни контрол над